REGOLAMENT TAL-KUMMISSJONI (KE) Nru 1829/2004
tal-21 ta' Ottubru 2004
li jadotta derogi mid-dispożizzjonijiet tar-Regolament (KE) Nru 2150/2002 tal-Parlament Ewropew u l-Kunsill fuq l-istatistiċi ta’ l-iskart li jikkonċernaw il-Belġju, il-Portugall, il-Greċja u Ċipru
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 2150/2002 tal-Parlament Ewropew u tal-Kunsill tal-25 ta’ Novembru 2002 fuq l-istatistiċi ta’ l-iskart (1), u l-aktar l-Artikolu 4 (1) miġjub fih,
Wara li kkunsidrat it-talba tal-Belġju tat-12 ta’ Novembru 2003,
Wara li kkunsidrat it-talba tal-Portugall ta’ l-4 ta’ Diċembru 2003,
Wara li kkunsidrat it-talba tal-Greċja tal-15 ta’ Jannar 2004,
Wara li kkunsidrat it-talba ta’ Ċipru ta’ l-4 ta’ Marzu 2004
(1) Billi:
(2)
Skond l-Artikolu 4 (1) tar-Regolament (KE) Nru 2150/2002, il-Kummissjoni tista’ tagħti derogi minn ċerti dispożizzjonijiet ta’ l-Annessi għal dak ir-Regolament matul perjodu transitorju.
(3)
Dawn id-derogi għandhom jingħataw, fuq it-talba tagħhom, lill-Belġju, lill-Portugall, lill-Greċja u lil Ċipru.
(4)
Il-miżuri li hemm f’dan ir-Regolament jaqblu ma’ l-opinjoni tal-Kumitat tal-Programm Statistiku mwaqqaf bid-Deċiżjoni tal-Kunsill 89/382/KEE, Euratom (2),
ADOTTAT DAN IR-REGOLAMENT:
Artikolu 1
1. Id-derogi li ġejjin qed jingħataw hawnhekk mid-dispożizzjonijiet tar-Regolament (KE) Nru 2150/2002:
(a)
Il-Belġju qed jingħata derogi għall-produzzjoni ta’ riżultati b’rabta mat-Taqsima 8 (1. 1), il-Punti 1 (agrikoltura, kaċċa u foresti), 2 (sajd) u 16 (ħidmiet ta’ servizzi) ta’ l-Anness I u dawk b’rabta mat-Taqsima 8 (2) ta’ l-Anness II.
(b)
Il-Portugall qed jingħata derogi għall-produzzjoni ta’ riżultati b’rabta mat-Taqsima 8 (1. 1), il-Punti 1 (agrikoltura, kaċċa u foresti), 2 (sajd) u 16 (ħidmiet ta’ servizzi) ta’ l-Anness I u dawk b’rabta mat-Taqsima 8 (2) ta’ l-Anness II.
(c)
Il-Greċja qed tingħata derogi għall-produzzjoni ta’ riżultati b’rabta mat-Taqsima 8 (1. 1), il-Punti 1 (agrikoltura, kaċċa u foresti), 2 (sajd) u 16 (ħidmiet ta’ servizzi) ta’ l-Anness I u dawk b’rabta mat-Taqsima 8 (2) ta’ l-Anness II.
(d)
Ċipru qed jingħata derogi għall-produzzjoni ta’ riżultati b’rabta mat-Taqsima 8 (1. 1), il-Punti 1 (agrikoltura, kaċċa u foresti), 2 (sajd) u 16 (ħidmiet ta’ servizzi) ta’ l-Anness I u dawk b’rabta mat-Taqsima 8 (2) ta’ l-Anness II.
2. Id-derogi li hemm fil-paragrafu 1 qed jingħataw biss b’rabta mad-data għall-ewwel sena ta’ referenza, jiġifieri l-2004.
Wara li jintemm dak il-perjodu, il-Belġju, il-Portugall, il-Greċja u Ċipru għandhom jibagħtu d-data mis-sena ta’ referenza 2006.
Artikolu 2
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, nhar il-21 ta' Ottubru 2004.